Zabrinutost za američku ekonomiju
Analtičari globalnog tržišta razmatraju koliko će sporazum u Kongresu pomoći u spašavanju oslabljene američke ekonomije.
Posljednje analize tržišta su se fokusirale na slabašne rezultate američke industrije. U njima se ukazuje da bi to uz zanemarljiv rast ukupnog društvenog proizvoda moglo dovesti do novih ekonomskih teškoća u Sjedinjenim Državama. Američki Kongres je u posljednjem trenutku usvojio zakon kojim je podignuta granica nacionalnog zaduživanja, i tako izbjegnuto bankrotiranje najmoćnije zemlje na svijetu. Medjutim, ekonomisti tvrde da novi sporazum o smanjivanju potrošnje i omogućavanju dodatnog zaduživanja vlade predstavlja tek prvi od mnogih koraka koji su potrebni da bi se riješilo dužničko i proračunsko pitanje. U medjuvremenu analtičari globalnog tržišta razmatraju koliko će taj sporazum pomoći u spašavanju oslabljene američke ekonomije. Žestoke stranačke rasprave u Washingtonu su konačno završene i Sjedinjene Države imaju plan novog zaduživanja. "To je važan prvi korak da ova zemlja živi u skladu sa svojim mogućnostima", naglasio je predsjednik Barack Obama. Kompromis, koji je sada zakon, smanjuje deficit za više od 2 hiljade milijardi dolara, ali je predsjednik Obama jučer upozorio da je potreban širi plan smanjivanja deficita, koji bi uključio povećavanje stope oporezivanja prihoda najbogatijih Amerikanaca. Mnogi Demokrati kažu da je predsjednik popustio pod pritiskom Republikanaca potpisujući sporazum bez uvodjenja novih prihoda. Emanuel Cleaver, demokratski zastupnik iz Missouria kaže: "Ovo je gorak zalogaj. U to nema sumnje." Ali oni koji su bliski predsjedniku kažu da je jučerašnje potpisivanje redukcijskog plana bilo neophodno. Timothy Geithner, ministar finansija SAD kaže: "Moramo shvatiti da nemamo neograničene izvore. Nasljedili smo veliki deficit koji je neodrživ na duže staze i predsjednik razumije da je u interesu ekonomije na duže staze važno pokazati američkom narodu i ljudima širom svijeta da to možemo kontrolisati." Ali je poljuljano povjerenje u sposobnosti američke vlade da vodi svoju ekonomiju, kažu mnogi financijski eksperti. Angel Gurria, generalni sekretar OECD-a kaže da: "Pitanje suštine američkog duga još nije riješeno za srednjeročni i duži period." Posljednje analize tržišta su se fokusirale na slabašne rezultate američke industrije. U njima se ukazuje da bi to uz zanemarljiv rast ukupnog društvenog proizvoda moglo dovesti do novih ekonomskih teškoća u Sjedinjenim Državama. "Ekonomski podaci koji dolaze iz Sjedinjenih Država su tako loši da trebamo računati da će američka ekonomija ponovo zapasti u recesiju što će se odmah odraziti na Evropu", kaže bankar Stefan Scharffetter. Postignutim dogovorom u Kongresu uspostavljena je i dvopartijska komiisja koja do novembra treba da iznadje dodatne mjere smanjivanje deficita.